Bombinga av Elverum 1940

Bombinga av Elverum 1940 fant sted den 11. april 1940, dagen etter at Stortinget hadde vedtatt Elverumsfullmakta og kong Haakon VII hadde gitt sitt «nei» til den tyske sendemannen Curt Bräuer på Elverum folkehøgskule. Den skal ha blitt beordra av Adolf Hitler, som var rasende over at det ikke gikk etter planen i Norge. Nitten fly fra Kampfgruppe 4 angrep Elverum sentrum, lokalt kjent som Leiret, og Terningmoen leir på den andre sida av Glåma.

Det har lenge vært usikkerhet rundt hvor mange det var som ble drept i angrepet. Lokalhistoriker Trond Bækkevold har kommet fram til 34 omkomne, hvilket inkluderer noen som døde på sykehus en tid etter som direkte følge av angrepet.

Nesten hele byen ble lagt i ruiner i angrepet. Det var mange trehus som ble splintra av bomber eller brant ned, og de få murbygningene som var ble for det meste slått i stykker av bomberegnet. Blant bygninger som ble spart var Elverum kirke og Elverum folkehøgskole, som begge ligger litt utafor sentrum.

Referanser

Litteratur

Eksterne lenker 
 
 Helse– og omsorgsdepartementet: 11.3 Felttoget i Norge 1940 (Eitinger-rapporten - del 1)
 NRK Gull – 9. april 1940 på radio
 «The Norway Campaign in World War Two», artikkel fra ''BBC, av Eric Grove
 Hvorfor angrep Hitler Norge?, artikkel hos Norgeshistorie.no
 Overfallet, artikkel hos Norgeshistorie.no

Tyske operasjoner i Norge under andre verdenskrig
Konflikter i 1940
1940 i Norge
Norge under andre verdenskrig
Elverums historie